               COMISIA EUROPEANĂ
            Bruxelles, 5.10.2017
            COM(2017) 574 final
            2017/0252(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Subcomitetului vamal instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, cu privire la înlocuirea protocolului I la acordul respectiv, referitor la definirea noțiunii de „produse originare” și la metodele de cooperare administrativă, cu un nou protocol care face trimitere la Convenția regională cu privire la regulile de origine preferențiale paneuromediteraneene

               EXPUNERE DE MOTIVE

               1.OBIECTUL PROPUNERII

               Prezenta propunere se referă la decizia de stabilire a poziției care urmează să fie adoptată, în numele Uniunii, în cadrul Subcomitetului vamal creat prin Acordul de asociere (denumit în continuare „acordul”) dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în privința intenției de adoptare a unei decizii în ceea ce privește înlocuirea protocolului I la acordul menționat, referitor la definirea noțiunii de „produse originare” și la metodele de cooperare administrativă, cu un nou protocol care face trimitere la Convenția regională cu privire la regulile de origine preferențiale paneuromediteraneene
                  1
                (denumită în continuare „convenția”).

               2.CONTEXTUL PROPUNERII

               2.1Protocolul I la Acordul de asociere

               Acordul instituie un regim comercial preferențial, și anume zona de liber schimb aprofundată și cuprinzătoare (DCFTA). Acest regim sporește accesul la piețe între UE și Georgia. Protocolul I la acord vizează definirea noțiunii de „produse originare” și metodele de cooperare administrativă. Acordul a intrat în vigoare la 1 iulie 2016.

               2.2.Subcomitetul vamal UE-Georgia

                  Articolul 38 din protocolul I prevede că Subcomitetul vamal creat prin acord poate decide să modifice protocolul I la Acordul de asociere.

               2.3.Actul avut în vedere spre adoptare de către Subcomitetul vamal UE-Georgia

                  Subcomitetul vamal UE-Georgia urmează să adopte o decizie cu privire la înlocuirea protocolului I la acord, referitor la definirea noțiunii de „produse originare” și la metodele de cooperare administrativă, cu un nou protocol care să facă trimitere la convenție.

                  Scopul actului avut în vedere este de a asigura punerea în aplicare efectivă a convenției.

               3.POZIȚIA CARE URMEAZĂ SĂ FIE ADOPTATĂ ÎN NUMELE UNIUNII

               Convenția stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante. UE a semnat convenția la 15 iunie 2011. La 23 septembrie 2015, Georgia a solicitat să adere la convenție, iar prin Decizia nr. 1 din 28 septembrie 2016
                  2
               , Comitetul mixt al Convenției a hotărât să adreseze Georgiei o invitație în acest sens.

               UE și Georgia și-au depus instrumentul de acceptare pe lângă depozitarul convenției la 26 martie 2012, respectiv la 17 mai 2017. În consecință, în aplicarea articolului 10 alineatul (3) din convenție, aceasta a intrat în vigoare pentru UE și Georgia la 1 mai 2012, respectiv la 1 iulie 2017.

               Conform articolului 6 din convenție, fiecare parte contractantă ia măsurile adecvate pentru a asigura aplicarea efectivă a convenției. Propunerea de decizie a Subcomitetului vamal UEGeorgia constituie o etapă procedurală necesară pentru a se atinge obiectivul principal al convenției, care este să înlocuiască protocoalele privind regulile de origine din acordurile între părțile contractante la convenție printr-un protocol care să facă trimitere la aceasta.

               Prin urmare, nu a fost necesar să se recurgă la o consultare a părților interesate.

                  Nu a fost necesar nici să se efectueze o evaluare a impactului, dat fiind că modificările propuse sunt de natură tehnică și nu aduc atingere fondului protocolului privind regulile de origine aflat în prezent în vigoare.

               4.TEMEIUL JURIDIC

               4.1.Temeiul juridic procedural

               4.1.1.Principii

                  Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

                  Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”.

               4.1.2.Aplicarea la cazul în discuție

                  Subcomitetul vamal UE-Georgia este un organism creat printr-un acord, și anume prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte.

                  Actul pe care Subcomitetul vamal UE-Georgia este invitat să îl adopte este un act cu efecte juridice.

                  Actul avut în vedere nu modifică și nu completează cadrul instituțional al acordului.

                  Temeiul juridic procedural al propunerii de decizie este, prin urmare, articolul 218 alineatul (9) din TFUE.

               4.2.Temeiul juridic material

               4.2.1.Principii

                  Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

                  Obiectivul principal și conținutul actului avut în vedere se referă la politica comercială comună.

                  Temeiul juridic material al propunerii de decizie este, prin urmare, articolul 207 din TFUE.

               4.3.Concluzie

                  Temeiul juridic al propunerii de decizie ar trebui să fie articolul 207 coroborat cu articolul 218 alineatul (9) din TFUE.

               2017/0252 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Subcomitetului vamal instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, cu privire la înlocuirea protocolului I la acordul respectiv, referitor la definirea noțiunii de „produse originare” și la metodele de cooperare administrativă, cu un nou protocol care face trimitere la Convenția regională cu privire la regulile de origine preferențiale paneuromediteraneene

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), a fost încheiat de către Uniune prin Decizia 2014/494/UE a Consiliului din 16 iunie 2014
                  3
                și a intrat în vigoare la 1 iulie 2016.

               (2)În temeiul articolului 38 din protocolul I la acord, Subcomitetul vamal creat prin acord poate adopta modificări ale dispozițiilor din protocolul I.

               (3)Subcomitetul vamal UE-Georgia urmează să adopte o decizie cu privire la înlocuirea protocolului I la acord, referitor la definirea noțiunii de „produse originare” și la metodele de cooperare administrativă, cu un nou protocol care să facă trimitere la Convenția regională cu privire la regulile de origine preferențiale paneuromediteraneene
                  4
                (denumită în continuare „convenția”).

               (4)Este necesar să se stabilească poziția care urmează să fie adoptată în numele Uniunii în cadrul Subcomitetului vamal UE-Georgia, întrucât decizia va fi obligatorie pentru Uniune.

               (5)Convenția stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante. Convenția a intrat în vigoare pentru Uniune și Georgia la 1 mai 2012, respectiv la 1 iulie 2017.

               (6)Conform articolului 6 din convenție, fiecare parte contractantă trebuie să ia măsurile adecvate pentru a asigura aplicarea efectivă a convenției. În acest sens, protocolul I la acord ar trebui înlocuit cu un nou protocol care, în ceea ce privește regulile de origine, să facă trimitere la convenție.

               (7)Dat fiind că actul Subcomitetului vamal UE-Georgia va modifica protocolul I la acord, este necesară publicarea acestuia în Jurnalul Oficial al Uniunii Europene după adoptare.

               (8)În conformitate cu articolul 17 alineatul (1) din Tratatul privind Uniunea Europeană (TUE), Uniunea va fi reprezentată de Comisie în Subcomitetul vamal UE-Georgia,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii Europene în cadrul Subcomitetului vamal creat prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, se bazează pe proiectul de decizie a Subcomitetului vamal anexat la prezenta decizie.

               Reprezentanții Uniunii în cadrul Subcomitetului vamal pot conveni asupra unor modificări minore ale proiectului de decizie a Subcomitetului vamal fără a mai fi necesară o nouă decizie a Consiliului.

               Articolul 2

               După adoptare, decizia Subcomitetului vamal se publică în Jurnalul Oficial al Uniunii Europene.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)
                  JO L 54, 26.2.2013, p. 4.

                     (2)
                  JO L 329, 3.12.2016, p. 118.

                     (3)
                  JO L 261, 30.8.2014, p. 1.

                     (4)
                  JO L 54, 26.2.2013, p. 4.

    ---documentbreak---

               COMISIA EUROPEANĂ
            Bruxelles, 5.10.2017
            COM(2017) 574 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Subcomitetului vamal instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, cu privire la înlocuirea protocolului I la acordul respectiv, referitor la definirea noțiunii de „produse originare” și la metodele de cooperare administrativă, cu un nou protocol care face trimitere la Convenția regională cu privire la regulile de origine preferențiale

               Proiect de

                  DECIZIE NR. ... A SUBCOMITETULUI VAMAL UE-GEORGIA

               din

               de înlocuire a protocolului I la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind definirea noțiunii de „produse originare” și metodele de cooperare administrativă

               Subcomitetul vamal UE-GEORGIA,

               având în vedere Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte
                  1
               , în special articolul 23 alineatul (2),

               având în vedere protocolul I la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind definirea noțiunii de „produse originare” și metodele de cooperare administrativă,

               întrucât:

               (1)Articolul 23 alineatul (2) din Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), face trimitere la protocolul I la acord (denumit în continuare „protocolul I”) în ceea ce privește regulile de origine.

               (2)Acordul de asociere a intrat în vigoare la 1 iulie 2016.

               (3)Conform articolului 38 din protocolul I, Subcomitetul vamal prevăzut la articolul 74 din acord poate decide să modifice dispozițiile respectivului protocol.

               (4)Convenția regională cu privire la regulile de origine preferențiale paneuromediteraneene
                  2
                (denumită în continuare „convenția”) urmărește să înlocuiască protocoalele privind regulile de origine aflate în prezent în vigoare în țările din zona paneuromediteraneană cu un act juridic unic.

               (5)Uniunea Europeană a semnat convenția la 15 iunie 2011. Prin Decizia nr. 1 din 28 septembrie 2016
                  3
               , Comitetul mixt al convenției a hotărât că Georgia ar trebui să fie invitată să adere la convenție.

               (6)Uniunea și Georgia și-au depus instrumentele de acceptare pe lângă depozitarul convenției la 26 martie 2012, respectiv la 17 mai 2017. În consecință, în aplicarea articolului 10 alineatul (3) din convenție, aceasta a intrat în vigoare pentru Uniune și pentru Georgia la 1 mai 2012, respectiv la 1 iulie 2017.

               (7)Prin urmare, protocolul I ar trebui înlocuit cu un nou protocol care să facă trimitere la convenție,

               ADOPTĂ PREZENTA DECIZIE:

               Articolul 1

               Protocolul I la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind definirea noțiunii de „produse originare” și metodele de cooperare administrativă se înlocuiește cu textul prevăzut în anexa la prezenta decizie.

               Articolul 2

               Prezenta decizie intră în vigoare la data adoptării.

               Prezenta decizie se aplică de la …

               Adoptată la

                  Pentru Subcomitetul vamal

                  Președintele

               Anexă

               Protocolul I

               privind definirea noțiunii de „produse originare” și metodele de cooperare administrativă

               Articolul 1

               Reguli de origine aplicabile

               (1)
                     În scopul implementării prezentului acord, se aplică apendicele I și dispozițiile pertinente din apendicele II la Convenția regională cu privire la regulile de origine preferențiale paneuromediteraneene
                  4
                (denumită în continuare „convenția”).

               (2)
                     Toate trimiterile la „acordul relevant” din apendicele I și din dispozițiile pertinente prevăzute în apendicele II la convenție se interpretează ca trimiteri la prezentul acord.

               Articolul 2

               Soluționarea litigiilor

               (1)
                     În cazul în care litigiile survenite în legătură cu procedurile de verificare prevăzute la articolul 32 din apendicele I la convenție nu pot fi soluționate între autoritățile vamale care solicită verificarea și autoritățile vamale responsabile cu efectuarea verificării respective, acestea sunt înaintate Subcomitetului vamal. Nu se aplică dispozițiile privind mecanismul de soluționare a litigiilor din titlul IV (Comerț și aspecte legate de comerț) capitolul 14 (Soluționarea diferendelor) din prezentul acord.

               (2)
                     În toate cazurile, soluționarea litigiilor dintre importator și autoritățile vamale din țara importatoare se efectuează în conformitate cu legislația țării respective.

               Articolul 3

               Modificarea protocolului

               Subcomitetul vamal poate decide modificarea dispozițiilor prezentului protocol.

               Articolul 4

               Denunțarea convenției

               (1)
                     Dacă fie Uniunea Europeană, fie Georgie notifică în scris depozitarului convenției intenția lor de a denunța convenția în conformitate cu articolul 9 din aceasta, Uniunea Europeană și Georgia declanșează imediat negocieri cu privire la regulile de origine în scopul punerii în aplicare a prezentului acord.

               (2)
                     Până la intrarea în vigoare a noilor reguli de origine negociate, prezentului acord i se aplică în continuare regulile de origine incluse în apendicele I și, după caz, dispozițiile pertinente prevăzute în apendicele II la convenție, aplicabile la data denunțării. Cu toate acestea, începând din momentul denunțării, regulile de origine incluse în apendicele I și, după caz, dispozițiile pertinente prevăzute în apendicele II la convenție se interpretează astfel încât să permită cumulul bilateral doar între Uniunea Europeană și Georgia.

               Articolul 5

               Dispoziții tranzitorii – cumulul

               În pofida articolului 16 alineatul (5) și a articolului 21 alineatul (3) din apendicele I la convenție, în cazul în care cumulul implică numai statele AELS, Insulele Feroe, Uniunea Europeană, Turcia, participanții la procesul de stabilizare și de asociere, Republica Moldova și Georgia, dovada originii poate fi constituită de un certificat de circulație a mărfurilor EUR.1 sau de o declarație de origine.

                     (1)
                  JO L 261, 30.8.2014, p. 4.

                     (2)
                  JO L 54, 26.2.2013, p. 4.

                     (3)
                  JO L 329, 3.12.2016, p. 118.

                     (4)
                  JO L 54, 26.2.2013, p. 4.


title: Propunere de decizie a Consiliului privind principiile, priorităţile şi condiţiile cuprinse în parteneriatul european cu Serbia, inclusiv Kosovo, în conformitate cu statutul definit prin Rezoluţia 1244 a Consiliului de Securitate al Organizaţiei Naţiunilor Unite din 10 iunie 1999 şi de abrogare a Deciziei 2006/56/CE

text:
Anunţ juridic important

|

52007PC0660

	[pic] | COMISIA COMUNITĂŢILOR EUROPENE |Bruxelles, 6.11.2007COM(2007) 660 finalPropunere deDECIZIE A CONSILIULUIprivind principiile, priorităţile şi condiţiile cuprinse în Parteneriatul european cu Serbia, inclusiv Kosovo, în conformitate cu statutul definit prin Rezoluţia 1244 a Consiliului de Securitate al Organizaţiei Naţiunilor Unite din 10 iunie 1999 şi de abrogare a Deciziei 2006/56/CE(prezentată de Comisie)EXPUNERE DE MOTIVEConsiliul European de la Salonic din 19 şi 20 iunie 2003 a adoptat „Agenda de la Salonic pentru Balcanii de Vest”, care a introdus parteneriatele ca modalitate de concretizare a perspectivei europene în ţările din Balcanii de Vest.La 30 ianuarie 2006, Consiliul a adoptat parteneriatul european revizuit pentru Serbia şi Muntenegru, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite, pe baza propunerii Comisiei prezentate la data de 9 noiembrie 2005. Parteneriatele cuprind priorităţi pe termen scurt şi mediu. Ţările ar trebui să îndeplinească priorităţile pe termen scurt în unul sau doi ani.Prin urmare, Comisia consideră oportună prezentarea propunerii unui parteneriat actualizat pentru Serbia, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite. Ca urmare a proclamării independenţei în iunie 2006, a fost elaborat un nou parteneriat european pentru Muntenegru în anul 2006, care a fost adoptat de Consiliu în ianuarie 2007[1].Acest parteneriat reînnoit pentru Serbia, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite are ca temei dispoziţiile Regulamentului (CE) nr. 533/2004 al Consiliului din 22 martie 2004 şi ia în considerare noile evoluţii în conformitate cu cele descrise în raportul din 2007 privind progresele realizate. Se enumeră priorităţile pe termen scurt şi mediu de realizat în contextul demersurilor în vederea integrării în Uniunea Europeană.Pentru a da curs parteneriatului european, autorităţile competente din Serbia, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite ar trebui să elaboreze un plan care să conţină măsurile specifice pe care autorităţile respective intenţionează să le adopte în acest scop şi termenele aferente. Comisia va monitoriza, periodic, progresele înregistrate în procesul de punere în aplicare a priorităţilor.Priorităţile parteneriatului european constituie baza pentru programarea asistenţei financiare comunitare, care se va acorda în continuare în cadrul instrumentelor financiare relevante, în special Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistenţă pentru preaderare (IPA).Propunerea de decizie a Consiliului nu are implicaţii financiare. Având în vedere cele enunţate anterior, Comisia invită Consiliul să adopte propunerea de decizie a Consiliului anexată.Propunere deDECIZIE A CONSILIULUIprivind principiile, priorităţile şi condiţiile cuprinse în Parteneriatul european cu Serbia, inclusiv Kosovo, în conformitate cu statutul definit prin Rezoluţia 1244 a Consiliului de Securitate al Organizaţiei Naţiunilor Unite din 10 iunie 1999 şi de abrogare a Deciziei 2006/56/CECONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare şi asociere[2], astfel cum a fost modificat, în special articolul 2,având în vedere propunerea Comisiei,întrucât:(1) Consiliul European de la Salonic din 19 şi 20 iunie 2003 a aprobat introducerea parteneriatelor europene ca modalitate de concretizare a perspectivei europene a ţărilor din Balcanii de Vest.(2) Regulamentul (CE) nr. 533/2004 prevede că trebuie stabilite de către Consiliu principiile, priorităţile şi condiţiile care urmează a fi incluse în parteneriate, precum şi orice adaptări ulterioare. De asemenea, se prevede că monitorizarea parteneriatelor europene va fi asigurată prin intermediul mecanismelor instituite în cadrul procesului de stabilizare şi asociere, în special prin rapoartele anuale privind progresele realizate.(3) La 30 ianuarie 2006, Consiliul a adoptat cel de-al doilea Parteneriat european cu Serbia, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite[3].(4) În documentul Comisiei cu privire la strategia de extindere şi principalele provocări pentru perioada 2006-2007 se arăta că parteneriatele vor fi actualizate la sfârşitul anului 2007.(5) La 12 iunie 2006, Consiliul a adoptat Regulamentul (CE) nr. 1085/2006 de instituire a unui instrument de asistenţă pentru preaderare (IPA)[4], care reînnoieşte cadrul pentru asistenţă financiară în favoarea ţărilor în curs de preaderare.(6) Prin urmare, ar trebui adoptat un parteneriat european revizuit care să actualizeze actualul parteneriat pentru a identifica priorităţile reînnoite pentru care sunt necesare acţiuni suplimentare, pe baza concluziilor din rapoartele 2007 privind progresele realizate de Serbia şi de Kosovo, în temeiul Rezoluţiei 1244 a Consiliului de Securitate al Organizaţiei Naţiunilor Unite, în demersul asumat pentru integrarea în Uniunea Europeană.(7) Pentru a se pregăti pentru integrarea ulterioară în Uniunea Europeană, autorităţile competente din Serbia şi Kosovo, în temeiul Rezoluţiei 1244 a Consiliului de Securitate al Organizaţiei Naţiunilor Unite, ar trebui să elaboreze un plan, care să cuprindă termene şi măsuri specifice pentru atingerea priorităţilor acestui parteneriat european.(8) În consecinţă, Decizia 2006/56/CE ar trebui abrogată,DECIDE:Articolul 1Principiile, priorită ţile şi condiţiile Parteneriatului european cu Serbia, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite, sunt stabilite în anexele 2 şi 3.Articolul 2Punerea în aplicare a parteneriatului european face obiectul monitorizării în conformitate cu mecanismele instituite în cadrul procesului de stabilizare şi asociere, în special cu rapoartele anuale privind progresele realizate prezentate de către Comisie.Articolul 3Decizia 2006/56/CE se abrogă.Articolul 4Prezenta decizie intră în vigoare în a treia zi de la data publicării în Jurnalul Oficial al Uniunii Europene .Adoptată la Bruxelles,Pentru ConsiliuPreşedinteleANEXA 1: SERBIA – INCLUSIV KOSOVO ÎN TEMEIUL REZOLUŢIEI 1244 A CONSILIULUI DE SECURITATE AL ORGANIZAŢIEI NAŢIUNILOR UNITE – PARTENERIAT EUROPEAN 20071. INTRODUCEREConsiliul European a aprobat introducerea parteneriatelor europene ca modalitate de concretizare a perspectivei europene a ţărilor din Balcanii de Vest. Parteneriatul revizuit propus actualizează cel de-al doilea parteneriat, pe baza concluziilor din raporturile Comisiei din 2007 privind progresele realizate de Serbia şi de Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite. Sunt reiterate domeniile de acţiune prioritare şi sunt identificate noi priorităţi. Priorităţile noi sunt adaptate la nevoile specifice şi la stadiul de pregătire al ţării şi vor fi actualizate, dacă este cazul. Autorităţile trebuie să elaboreze un plan care să conţină un calendar şi măsuri specifice al căror scop este de a realiza priorităţile parteneriatului european. Parteneriatul prevede, de asemenea, orientări privind asistenţa financiară ce urmează să fie acordată ţării.2. PRINCIPIIProcesul de stabilizare şi asociere rămâne cadrul în care se înscrie parcursul european al ţărilor din Balcanii de Vest până la aderarea viitoare a acestora. Priorităţile identificate se referă la capacitatea de a îndeplini criteriile definite de Consiliul European de la Copenhaga în 1993 şi condiţiile instituite prin procesul de stabilizare şi asociere, în special condiţiile definite de Consiliu în concluziile sale din 29 aprilie 1997 şi, respectiv, 21 şi 22 iunie 1999, în declaraţia finală a Reuniunii la nivel înalt de la Zagreb din 24 noiembrie 2000 şi în Agenda de la Salonic.3. PRIORITĂŢIPriorităţile enumerate în prezentul parteneriat european au fost stabilite plecând de la premisa că pot fi atinse sau că pot fi obţinute rezultate semnificative în anii imediat următori. Se face o distincţie între priorităţile pe termen scurt, care ar trebui realizate în termen de un an sau doi ani, şi priorităţile pe termen mediu, care ar trebui realizate în trei până la patru ani. Priorităţile se referă atât la legislaţie, cât şi la punerea în aplicare a acesteia.Dată fiind necesitatea de a stabili priorităţi, cu siguranţă vor fi definite şi alte sarcini care trebuie îndeplinite şi care ar putea deveni prioritare în cadrul oricărui alt viitor parteneriat, avându-se în vedere progresele înregistrate de Serbia şi Kosovo, în temeiul Rezoluţiei 1244 a Consiliului de Securitate al Organizaţiei Naţiunilor Unite.În cadrul priorităţilor pe termen scurt, priorităţile esenţiale au fost identificate şi grupate în partea de început a listelor. Ordinea în care sunt enumerate aceste priorităţi esenţiale nu presupune o clasificare în funcţie de importanţă.Priorităţile sunt enumerate în anexele 2 şi 3.4. PROGRAMAREAsistenţa comunitară de care beneficiază ţările din Balcanii de Vest, în temeiul procesului de stabilizare şi asociere, se va acorda în cadrul instrumentelor financiare existente, în special Regulamentul (CE) nr. 1085/2006 al Consiliului (IPA), iar pentru programele adoptate înainte de 2007, Regulamentul nr. 2666/2000 al Consiliului din 5 decembrie 2000 (regulamentul CARDS)[5]. Acordurile de finanţare constituie temeiul juridic pentru punerea în aplicare a programelor concrete. În consecinţă, prezenta decizie nu va avea implicaţii financiare.De asemenea, Serbia, inclusiv Kosovo în temeiul Rezoluţiei 1244 a Consiliului de Securitate al Organizaţiei Naţiunilor Unite, poate avea acces la finanţarea acordată prin programele multinaţionale şi orizontale.5. CONDIŢIONAREAsistenţa în favoarea ţărilor din Balcanii de Vest este condiţionată de progresele realizate în respectarea criteriilor de la Copenhaga şi în îndeplinirea priorităţilor specifice ale prezentului parteneriat european. Nerespectarea acestor condiţii ar putea avea drept consecinţă adoptarea de către Consiliu a măsurilor corespunzătoare în temeiul articolului 21 din Regulamentul (CE) nr. 1085/2006 al Consiliului sau, în cazul programelor anterioare anului 2007, în temeiul articolului 5 din Regulamentul (CE) nr. 2666/2000. De asemenea, asistenţa face obiectul condiţiilor definite de către Consiliu în concluziile sale din 29 aprilie 1997, în special în ceea ce priveşte angajamentul beneficiarilor de a efectua reforme democratice, economice şi instituţionale. În programele anuale individuale sunt incluse şi condiţiile specifice. Deciziile de finanţare vor fi urmate de un acord de finanţare semnat cu autorităţile relevante.6. MONITORIZAREPunerea în aplicare a parteneriatului european va fi examinată prin mecanismele instituite în cadrul procesului de stabilizare şi asociere, în special rapoartele anuale prezentate de către Comisie.ANEXA 2: PRIORITĂŢI PENTRU SERBIAPriorităţi pe termen scurtPriorită ţi esenţiale-  Asigurarea respectării depline a viitoarelor obligaţii care decurg din Acordul de stabilizare şi asociere (ASA) şi din Acordul interimar (AI).-  Asigurarea cooperării depline cu Tribunalul Penal Internaţional pentru fosta Iugoslavie (TPI).-  Implicarea, în mod constructiv, în viitoarele negocieri de identificare a unei soluţii viabile cu privire la statutul Kosovo, împreună cu instituţiile provizorii de autoguvernare din Pristina.-  Asigurarea aplicării Constituţiei şi a dreptului constituţional în conformitate cu standardele europene.-  Depunerea în continuare de eforturi pentru punerea în aplicare a reformei administraţiei publice, inclusiv a sistemului de salarizare a funcţionarilor publici, pentru asigurarea transparenţei procedurilor de recrutare şi promovare, a profesionalismului şi a responsabilizării funcţionarilor; consolidarea structurilor de integrare europeană, îmbunătăţirea coordonării la nivelul administraţiei publice şi parlamentului şi acordarea unei atenţii speciale coordonării politicilor.-  Ameliorarea modului de funcţionare a sistemului judiciar, garantarea independenţei, profesionalismului şi eficienţei acestuia şi asigurarea că sistemul de recrutare şi dezvoltare profesională a judecătorilor şi procurorilor are la bază criterii profesionale şi tehnice, fără influenţe din sfera politică.-  Intensificarea luptei împotriva corupţiei la toate nivelurile şi dezvoltarea unui amplu sistem public de control financiar pentru o mai mare transparenţă şi responsabilizare în folosirea finanţelor publice.-  Finalizarea procesului de privatizare sau, dacă este necesar, lichidarea întreprinderilor colective şi a celor de stat.Criterii politiceDemocraţia şi statul de dreptConstituţia-  Alinierea legislaţiei şi instituţiilor la noua Constituţie.Parlamentul-  Finalizarea reformei cadrului juridic cu privire la alegeri (inclusiv registrul electoral), alinierea acestuia la noile cerinţe constituţionale şi asigurarea transparenţei şi responsabilizării în finanţarea partidelor politice, inclusiv revizuirea legislaţiei existente pentru a asigura un control şi sancţiuni adecvate.Administraţia publică-  Înfiinţarea unui birou pentru funcţia de avocat al poporului, deplin funcţional, în conformitate cu cerinţele legislative şi asigurarea îndeplinirii corespunzătoare a recomandărilor formulate de avocatul poporului.Controlul civil al forţelor de securitate-  Garantarea unui control democratic mai mare prin consolidarea controlului parlamentar şi prin instituirea unei gestiuni financiare mai transparente.Sistemul judiciar-  Asigurarea independenţei depline a instanţelor şi parchetului, consolidarea funcţiei de procuror pentru crime de război.-  Punerea în aplicare a planului de acţiune privind strategia de reformă a sistemului judiciar.-  Adoptarea şi punerea în aplicare a legislaţiei privind formarea iniţială şi continuă obligatorie a judecătorilor, procurorilor şi personalului auxiliar, consolidarea centrelor de formare profesională.-  Raţionalizarea sistemului judiciar, modernizarea procedurilor, introducerea unui sistem eficient de gestionare a instanţelor şi înfiinţarea instanţelor administrative şi a curţilor de apel.-  Crearea unei reţele informatice pentru procurori la toate nivelurile, asigurarea executării hotărârilor judecătoreşti şi consolidarea în continuare a capacităţii de a instrumenta cazurile de crime de război pe plan intern cu respectarea deplină a obligaţiilor internaţionale asumate faţă de TPI.-  Consolidarea funcţiei de procuror pentru crimele de război.Politica anticorupţie-  Punerea în aplicare a planului de acţiune privind strategia anticorupţie şi instituirea unei agenţii anticorupţie independente şi eficiente.-  Ratificarea convenţiilor internaţionale privind combaterea corupţiei.-  Clarificarea şi consolidarea în continuare a dispoziţiilor legislative în materie de prevenire a conflictelor de interese, în conformitate cu standardele internaţionale.-  Dezvoltarea şi punerea în aplicare a unui sistem transparent de declarare a averilor funcţionarilor publici.Drepturile omului şi protecţia minorităţilor-  Îndeplinirea tuturor obligaţiilor care derivă din statutul de membru al Consiliului Europei.-  Asigurarea respectării dispoziţiilor privind drepturile omului prevăzute prin noua constituţie.-  Continuarea procesului de dezinstituţionalizare, de dezvoltare a serviciilor de proximitate şi a ajutorului pentru persoanele dependente, inclusiv în domeniul sănătăţii mintale.Drepturi civile şi politice-  Adoptarea de măsuri în cazurile presupuse de rele tratamente; consolidarea serviciilor de control intern care gestionează cazurile de rele tratamente aplicate de către forţele de ordine.-  Îmbunătăţirea condiţiilor din închisori, asigurarea monitorizării adecvate a condiţiilor din închisori pentru deţinuţii care execută pedepse de lungă durată şi pentru cei condamnaţi pentru crimă organizată; asigurarea formării în continuare a personalului din administraţia penitenciarelor şi îmbunătăţirea echipamentelor pentru persoanele cu nevoi speciale.-  Ameliorarea modului de funcţionare a Consiliului de Radiodifuziune în conformitate cu standardele internaţionale, alocarea echitabilă şi transparentă a frecvenţelor de radiodifuziune pe plan local şi regional pentru operatorii mass-media.-  Aplicarea integrală a legii privind accesul liber la informaţii şi consolidarea funcţiei autorităţii pentru acces liber la informaţii, pentru a asigura punerea în aplicare a deciziilor/recomandărilor.-  Adoptarea legislaţiei privind asociaţiile şi statutul juridic al ONG-urilor, încurajarea dezvoltării organizaţiilor societăţii civile, promovarea unui dialog sistematic cu societatea civilă în ceea ce priveşte iniţiativele de politică.Drepturi sociale şi economice-  Adoptarea unei legislaţii în materie de combatere a discriminării cu o sferă de aplicare mai amplă şi asigurarea unui sprijin instituţional adecvat pentru victime.-  Adoptarea unei legislaţiei adecvate cu privire la retrocedarea proprietăţilor şi asigurarea aplicării integrale a acesteia.Drepturile minorităţilor, drepturi culturale şi protecţia minorităţilor-  Garantarea că dispoziţiile constituţionale cu privire la drepturile minorităţilor şi la protecţia minorităţilor sunt respectate, aplicarea integrală a strategiilor şi a planurilor de acţiune relevante pentru integrarea romilor, inclusiv a repatriaţilor.-  Continuarea eforturilor de promovare a bunelor relaţii interetnice, inclusiv prin măsuri în domeniul educaţiei; consolidarea funcţionării consiliilor naţionale ale minorităţilor, inclusiv prin adoptarea legislaţiei în etapă de proiect; promovarea prezenţei minorităţilor în rândul organelor judiciare şi a organelor de punere în aplicare a legii şi continuarea campaniilor de sensibilizare, în special în ceea ce priveşte folosirea limbilor minorităţilor.-  Adoptarea noii legislaţii cu privire la refugiaţi şi aplicarea în continuare a strategiei naţionale privind statutul refugiaţilor.Aspecte regionale şi obligaţii internaţionale-  Respectarea în continuare a Acordurilor de la Dayton/Paris.-  Adoptarea de măsuri pentru a respecta hotărârea emisă în februarie 2007 de către Curtea Internaţională de Justiţie în cazul înaintat de Bosnia şi Herţegovina împotriva Serbiei şi a Muntenegrului cu privire la aplicarea Convenţiei pentru prevenirea şi pedepsirea crimelor de genocid.-  Contribuirea la consolidarea cooperării regionale, a reconcilierii şi a relaţiilor de bună vecinătate, inclusiv prin promovarea procesului de tranziţie de la pactul de stabilitate la un cadru de cooperare cu o dimensiune preponderent regională şi punerea în aplicare efectivă a Acordului de Liber Schimb Central-European (CEFTA).-  Încheierea şi aplicarea acordurilor cu ţările învecinate, cu privire la cooperarea transfrontalieră, lupta împotriva crimei organizate, a traficului şi a contrabandei, cooperarea judiciară, gestionarea frontierelor şi mediul înconjurător.-  Contribuirea la rezolvarea problemelor nesoluţionate în materie de gestionare a frontierelor cu Croaţia şi cu Bosnia şi Herţegovina.-  Garantarea dreptului de alegere reală între întoarcerea viabilă şi integrare; contribuirea la asigurarea aplicării integrale a Declaraţiei de la Sarajevo.Criterii economice-  Punerea în aplicare a unei politici fiscale axate pe stabilitate, inclusiv a unei politici salariale pentru sectorul public, care are ca obiectiv consolidarea fiscală şi care favorizează inflaţia redusă şi viabilitatea externă.-  Continuarea reformelor de gestionare a finanţelor publice pentru a consolida controlul, transparenţa, responsabilitatea şi eficienţa.-  Adoptarea unei politici monetare care să permită atingerea obiectivului de stabilitate a preţurilor pentru a limita şi stabiliza estimările inflaţioniste.-  Ameliorarea procedurilor de faliment pentru a accelera ieşirea de pe piaţă a întreprinderilor neviabile şi pentru a promova schimbarea structurală.-  Finalizarea procesului de liberalizare a ultimelor preţuri administrate în vederea îmbunătăţirii eficienţei mecanismelor de piaţă şi a alocării resurselor.-  Consolidarea în continuare a supravegherii financiare pentru a contribui la asigurarea stabilităţii sectorului financiar.-  Dezvoltarea şi aplicarea în continuare a reformei sistemului de pensii, continuarea reformei sistemului de asigurări de sănătate, accelerarea procesului de restructurare şi privatizare a sectorului asigurărilor.-  Continuarea eforturilor de regularizare a economiei gri şi punerea în aplicare a unui sistem de gestionare a cheltuielilor publice şi a reformelor fiscale.-  Crearea unei pieţe funciare/imobiliare stabile şi funcţionale, pregătirea legislaţiei privind cadastrul.-  Continuarea eforturilor de promovare a ocupării forţei de muncă, inclusiv prin intermediul formării profesionale şi prin reforme ale pieţei muncii, ameliorarea serviciilor publice pentru ocuparea forţei de muncă şi punerea în aplicare a unei strategii privind încadrarea în muncă a persoanelor cu handicap.Standarde europenePiaţa internăLibera circulaţie a mărfurilor-  Continuarea procesului de aliniere a cadrului juridic privind standardizarea, certificarea, metrologia, acreditarea şi evaluarea conformităţii la standardele europene. Adoptarea în continuare a standardelor europene şi înfiinţarea unui organ naţional de coordonare a calităţii infrastructurii, responsabil de consolidarea întregului domeniu.-  Instituirea unei structuri de supraveghere a pieţei şi asigurarea coordonării adecvate la nivelul autorităţilor de supraveghere a pieţei.-  Adaptarea regimului comercial şi a legislaţiei relevante pentru a răspunde obligaţiilor care derivă din OMC, ASA şi CEFTA.-  Crearea unor mecanisme interne de consultare şi notificare pentru noile reglementări tehnice anterior adoptării măsurilor cu impact asupra comerţului.-  Consolidarea capacităţii administrative în domeniul protecţiei consumatorilor.Libera circulaţie a capitalurilor-  Dezvoltarea în continuare a unui sistem pentru operaţiunile de plăţi internaţionale în conformitate cu normele internaţionale, stabilirea regimului naţional pentru achiziţiile de bunuri imobiliare, precum şi pentru libera circulaţie a creditelor pe termen scurt şi a investiţiilor de portofoliu.Vamă şi fiscalitate-  Finalizarea procesului de aliniere a legislaţiei vamale necesare pentru aplicarea corectă a Acordului de stabilizare şi asociere, consolidarea capacităţii administraţiei vamale de combatere a corupţiei, criminalităţii transfrontaliere şi evaziunii fiscale şi consolidarea capacităţii de punere în aplicare a legii, în special în domeniul analizei de risc şi a controlului ulterior vămuirii.-  Armonizarea în continuare a legislaţiei fiscale la acquis , punerea în aplicare a legislaţiei fiscale, în special în materie de încasare a veniturilor şi de control pentru a reduce frauda fiscală şi a creşte capacitatea de punere în aplicare a legii.-  Aderarea la principiile codului de conduită în domeniul impozitării societăţilor comerciale şi asigurarea conformităţii noilor măsuri fiscale cu aceste principii.Concurenţă-  Îmbunătăţirea legislaţiei antitrust existente în conformitate cu cerinţele Acordului de stabilizare şi asociere, consolidarea capacităţii administrative a Comisiei de Concurenţă pentru a asigura punerea în aplicare a normelor, în mod eficient şi independent, în conformitate cu acquis -ul comunitar.-  Înfiinţarea unei autorităţi independente şi deplin funcţionale pentru monitorizarea ajutoarelor de stat.-  Îmbunătăţirea procedurilor privind concentrările economice pentru a consolida eficienţa Comisiei de Concurenţă.-  Instituirea unui cadru juridic adecvat pentru ajutoarele de stat în conformitate cu Acordul de stabilizare şi asociere.Achiziţii publice-  Punerea în aplicare a unui sistem de achiziţii publice consecvent şi eficient, asigurarea independenţei organelor cu responsabilităţi în domeniul achiziţiilor publice, asigurarea unor proceduri transparente, indiferent de valoarea contractului vizat, fără a face discriminare între furnizorii sârbi şi cei din Uniunea Europeană şi consolidarea capacităţii de punere în aplicare a legii în acest sector.Dreptul proprietăţii intelectuale-  Consolidarea în continuare a protecţiei drepturilor de proprietate intelectuală şi consolidarea capacităţii administrative de punere în aplicare şi asigurarea punerii în aplicare a drepturilor de proprietate intelectuală.Ocuparea forţei de muncă şi politicile sociale-  Dezvoltarea unor structuri administrative şi a unei capacităţi adecvate în domeniul protecţiei sănătăţii.Educaţie şi cercetare-  Continuarea eforturilor de îmbunătăţire a sistemului educaţional; crearea de legături mai strânse între învăţământul profesional şi învăţământul superior, pe de o parte, şi piaţa muncii şi nevoile economice, pe de altă parte; consolidarea capacităţii administrative şi îmbunătăţirea coordonării între organele implicate.-  Ratificarea Convenţiei UNESCO privind protecţia şi promovarea diversităţii de expresii culturale.Aspecte legate de OMCContinuarea acţiunilor de pregătire în vederea aderării la OMC.Politici sectorialeIndustrie şi IMM-uri-  Punerea în aplicare a Cartei europene pentru întreprinderile mici şi mijlocii şi reducerea barierelor administrative pe care le întâmpină IMM-urile.-  Adoptarea unei noi strategii de politică pentru IMM-uri şi a unei noi politici industriale, pe termen mediu, urmate de un plan de acţiune operaţional.-  Consolidarea Consiliului pentru IMM-uri ca instrument al cooperării între sectorul public şi privat, precum şi între ministere pentru a influenţa procesul de definire şi de transmitere a politicilor privind IMM-urile.-  Reducerea barierelor administrative pe care le întâmpină IMM-urile.Agricultură-  Consolidarea capacităţii administrative necesare pentru a formula şi a pune în aplicare politica agricolă şi de dezvoltare rurală.-  Actualizarea legislaţiei, consolidarea punerii în aplicare şi intensificarea controalelor în domeniul siguranţei alimentelor, veterinar şi fitosanitar.-  Extinderea sistemului de identificare şi înregistrare a animalelor la toate rasele relevante.-  Modernizarea în continuare a laboratoarelor veterinare, fitosanitare, viticole şi sanitare, a inspectoratelor şi a controalelor la frontierele externe.Mediul înconjurător-  Accelerarea procesului de armonizare a legislaţiei şi a standardelor la acquis -ul comunitar.-  Punerea în aplicare a legislaţiei adoptate, în special cu privire la evaluările de impact asupra mediului înconjurător.-  Iniţierea punerii în aplicare a Protocolului de la Kyoto.-  Adoptarea şi punerea în aplicare a strategiei naţionale de protecţie a mediului înconjurător şi a unei strategii pentru dezvoltare durabilă.-  Consolidarea capacităţii administrative a organelor responsabile cu planificarea, autorizaţiile, inspecţiile şi monitorizarea, precum şi cu gestionarea proiectelor, consolidarea capacităţii la nivel local şi asigurarea coordonării între nivelul central şi cel local.-  Dezvoltarea în continuare şi iniţierea aplicării planurilor de gestionare a deşeurilor şi începerea construirii unei instalaţii pentru tratarea şi eliminarea în siguranţă a deşeurilor periculoase.Politica în domeniul transporturilor-  Continuarea punerii în aplicare a cerinţelor Memorandumului de înţelegere cu privire la dezvoltarea reţelei de transport regional de bază pentru Europa de Sud-Est, consolidarea cooperării cu Observatorul transporturilor din Europa de Sud-Est.-  Adoptarea şi punerea în aplicare a strategiei naţionale de transport. Luarea de măsuri pentru a îmbunătăţi condiţiile de siguranţă rutieră.-  Punerea în aplicare a angajamentelor asumate în cadrul primei faze de tranziţie a Acordului privind instituirea unui spaţiu aerian comun european.-  Restructurarea sectorului feroviar şi înfiinţarea unor instituţii feroviare.-  Dezvoltarea transportului pe căile navigabile interioare, inclusiv prin instituirea serviciilor de informare fluvială.Energie-  Îndeplinirea obligaţiilor care derivă din Tratatul privind instituirea unei Comunităţi a Energiei, în ceea ce priveşte aplicarea integrală a dispoziţiilor acquis -ului cu privire la piaţa internă a gazului şi a electricităţii şi la schimburile transfrontaliere de energie electrică.-  Modificarea şi punerea în aplicare a legii privind energia şi asigurarea funcţionării corecte a agenţiei independente de reglementare a sectorului energiei.-  Continuarea auditurilor de mediu privind instalaţiile de producere a energiei, abordarea problemei principalilor poluatori, asigurarea liberalizării în vederea restructurării şi deschiderii pieţei, realizarea de progrese suplimentare în vederea creării unei pieţe regionale a energiei, în special prin îmbunătăţirea interconexiunii cu ţările învecinate.-  Aderarea la convenţiile internaţionale relevante în materie de siguranţă nucleară şi înfiinţarea unui organ adecvat de reglementare.-  Continuarea procedurilor pentru închiderea reactorului nuclear de la Vinca.-  Consolidarea capacităţii administrative în cadrul ministerelor relevante.Societatea informaţională şi mass-media-  Asigurarea deplinei liberalizări a sectorului comunicaţiilor electronice şi a independenţei organelor de reglementare; asigurarea punerii în aplicare a strategiei adoptate, inclusiv adoptarea şi punerea în aplicare a legilor şi politicilor necesare, consolidarea capacităţii administrative.-  Începerea procesului de armonizare la acquis în sectorul audiovizualului, ameliorarea transparenţei şi responsabilizării, în special în cazul Agenţiei Republicane de Radiodifuziune.-  Semnarea şi ratificarea Convenţiei europene privind televiziunea transfrontalieră.Control financiar-  Adoptarea şi punerea în aplicare a politicii de control financiar public intern.-  Elaborarea procedurilor şi dezvoltarea capacităţii administrative pentru a asigura protecţia eficientă a intereselor financiare ale Uniunii Europene.Statistică-  Modificarea legii privind organizarea şi funcţionarea sistemului statistic, o mai bună cooperare şi coordonare în cadrul sistemului statistic naţional.-  Efectuarea unui recensământ agricol, crearea unui registru agricol, dezvoltarea în continuare a conturilor naţionale în conformitate cu SEC 95 (Sistemul European de Conturi), inclusiv îmbunătăţirea surselor de date.Justiţie, libertate şi securitateVize, control la frontieră, azil şi migraţie-  Punerea în aplicare a strategiei de gestionare integrată a frontierelor (GIF) şi consolidarea cooperării între agenţiile cu competenţe în materie de gestionare integrată a frontierelor.-  O mai bună cooperare transfrontalieră între forţele de poliţie în conformitate cu cele mai bune practici, consolidarea capacităţii poliţiei de frontieră şi alocarea unei infrastructuri şi a unor echipamente moderne pentru poliţia de frontieră, în special în domeniul tehnologiei informaţiei.-  Alinierea regimului vizelor la acquis şi punerea în aplicare a acordului UE-Serbia cu privire la facilitarea regimului vizelor.-  Adoptarea şi punerea în aplicare a legislaţiei privind azilul, asigurarea funcţionării unui centru de primire a solicitanţilor de azil şi asigurarea înfiinţării unui organ operaţional pentru cererile de azil.-  Punerea în aplicare a acordului UE-Serbia cu privire la readmisie.-  Adoptarea unei strategii pentru reintegrarea repatriaţilor, inclusiv rezolvarea problemelor legate de condiţiile socio-economice.Spălarea banilor-  Adoptarea legislaţiei necesare şi a unei strategii naţionale de combatere a spălării banilor şi a finanţării terorismului, consolidarea organelor naţionale de luptă împotriva spălării banilor şi îmbunătăţirea cooperării la nivel de agenţii şi la nivel internaţional.Droguri-  Creşterea capacităţii de luptă împotriva traficului de droguri, dezvoltarea şi iniţierea punerii în aplicare a unei strategii naţionale antidrog în conformitate cu strategia UE în materie de droguri, îmbunătăţirea cooperării internaţionale.Poliţie-  Asigurarea aplicării integrale a legii poliţei în vederea creşterii profesionalismului şi a responsabilizării, îmbunătăţirea transparenţei, instituirea unor forţe de poliţie moderne, fără interferenţe din sfera politicului, creşterea capacităţii prin programe de formare specializate.-  Luarea măsurilor necesare pentru a încheia un acord de cooperare cu Europol.Lupta împotriva criminalităţii organizate şi a terorismului-  Adoptarea actelor legislative în etapă de proiect, dezvoltarea capacităţii de confiscare a bunurilor, punerea în aplicare a strategiei naţionale de combatere a criminalităţii organizate şi consolidarea serviciilor de informaţii criminalistice.-  Continuarea luptei împotriva traficului de persoane, inclusiv punerea în aplicare a strategiei de prevenire a traficului şi acordarea de asistenţă şi protecţie corespunzătoare victimelor.-  Creşterea eficienţei cooperării internaţionale, punerea în aplicare a convenţiilor internaţionale relevante în materie de combatere a terorismului.-  Îmbunătăţirea cooperării şi a schimbului de informaţii între toate departamentele serviciilor de securitate şi cu alte state, prevenirea finanţării şi pregătirii actelor de terorism.Protecţia datelor cu caracter personal-  Revizuirea cadrului juridic, semnarea convenţiilor internaţionale relevante şi înfiinţarea unei autorităţi de supraveghere independente.Priorităţi pe termen mediuCriterii politiceDemocraţia şi statul de dreptAdministraţia publică-  O mai bună consolidare a capacităţii de integrare europeană în cadrul administraţiei publice, încorporând structurile necesare la nivelul ministerelor de resort şi la nivelul întregului guvern, îmbunătăţirea mecanismelor de cooperare cu toate departamente cu responsabilităţi în materie de integrare europeană.-  Continuarea procesului de aplicare integrală a legii privind statutul funcţionarilor publici şi a legii administraţiei publice, punerea în aplicare a măsurilor de dezvoltare a resurselor umane pentru funcţia publică, consolidarea capacităţii de definire a politicilor şi de coordonare a administraţiei publice la nivel central şi local; instituirea unui sistem salarial centralizat, punerea în aplicare a dispoziţiilor constituţionale cu privire la descentralizare şi alocarea resurselor pentru autorităţile locale.Controlul civil al forţelor de securitate-  Continuarea procesului de restructurare şi reformă a forţelor armate şi creşterea transparenţei şi a controlului civil al forţelor armate.Sistemul judiciar-  Reducerea numărului de cazuri nerezolvate în instanţă şi creşterea în continuare a gradului de eficienţă şi profesionalism în instanţe.-  Introducerea de standarde uniforme pentru a culege date fiabile cu privire la sistemul judiciar.Politica anticorupţie-  Asigurarea respectării depline a convenţiilor internaţionale privind lupta împotriva corupţiei. Consolidarea în continuare a capacităţii organelor de combatere a corupţiei.Drepturile omului şi protecţia minorităţilor-  Punerea în aplicare a legislaţiei de prevenire şi combatere a discriminării.-  Continuarea eforturilor de integrare şi îmbunătăţire a condiţiilor pentru copiii cu handicap. Reformarea sistemului de protecţie a copilului şi asigurarea accesului la educaţie pentru copiii care aparţin minorităţilor.Aspecte regionale şi obligaţii internaţionale-  Înlesnirea integrării refugiaţilor care aleg să nu se reîntoarcă în ţara de origine.Criterii economice-  O mai bună consolidare fiscală şi reducerea rolului sectorului de stat, măsurată prin ponderea cheltuielilor în PIB, pentru a permite dezvoltarea şi creşterea sectorului privat.-  Accelerarea procesului de privatizare, şi dacă este necesar, lichidarea întreprinderilor de stat pentru a consolida guvernanţa corporativă, reducerea datoriilor cvasifiscale, contribuirea la consolidarea fiscală şi creşterea ponderii activităţii sectorului privat.-  Reducerea rigidităţilor structurale care limitează piaţa muncii, în special cele legate de reglementarea pieţei muncii, pentru a creşte nivelul de participare şi rata de ocupare a forţei de muncă.-  Reducerea ponderii ajutoarelor de stat în PIB, consolidarea politicii de concurenţă pentru a înlesni concurenţa liberă şi nedenaturată spre folosul consumatorilor sârbi.-  Îmbunătăţirea sistemului educaţional, cu scopul de a promova competenţele care oferă şanse mai mari de angajare şi care duc la creştere economică pe termen lung.-  Ameliorarea mediului de afaceri pentru a creşte investiţiile străine directe de tip greenfield.Standarde europenePiaţa internăLibera circulaţie a mărfurilor-  Dezvoltarea în continuare a standardizării, pregătirea pentru a deveni membru deplin al organizaţiilor europene de standardizare. Libera circulaţie a capitalurilor.-  Continuarea procesului de liberalizare a mişcărilor de capital pe termen scurt şi mediu.Vamă şi fiscalitate-  Asigurarea armonizării continue la acquis a legislaţiei din domeniul vamal şi fiscal, precum şi a altor acte legislative cu caracter fiscal, continuarea consolidării capacităţii administrative de aplicare a acestei legislaţii şi de combatere a corupţiei, a criminalităţii transfrontaliere şi a evaziunii fiscale.-  Îmbunătăţirea transparenţei şi a schimbului de informaţii cu statele membre UE pentru a facilita punerea în aplicare a măsurilor de prevenire a evitării sau a evaziunii fiscale.Concurenţă-  Punerea în aplicare a legislaţiei privind ajutoarele de stat şi asigurarea funcţionării eficiente a autorităţii de monitorizare a ajutoarelor de stat.Ocuparea forţei de muncă şi politicile sociale-  Adoptarea unor măsuri care să ducă la creşterea cotei de înscriere în învăţământul secundar a copiilor din toate comunităţile.-  Dezvoltarea în continuare a cadrului de incluziune socială şi a politicilor de protecţie socială.-  Asigurarea unui dialog social funcţional şi reprezentativ.-  Efectuarea de eforturi suplimentare pentru a ameliora situaţia persoanelor cu handicap.Educaţie şi cercetare-  Adoptarea unui cadru naţional al calificărilor pentru formare profesională şi educaţie; promovarea cooperării regionale în domeniul învăţământului superior.-  Adoptarea unei politici integrate de cercetare.Politici sectorialeIMM-uri şi politica industrială-  Aplicarea în continuare a Cartei europene pentru întreprinderile mici.Agricultură-  Continuarea eforturilor de consolidare a structurilor şi a capacităţii administrative necesare pentru a formula şi a pune în aplicare politica agricolă şi politica de dezvoltare rurală.-  Consolidarea în continuare a legislaţiei şi controalelor veterinare, sanitare, fitosanitare şi de siguranţă a alimentelor.-  Îmbunătăţirea gestionării deşeurilor şi reducerea poluării agricole.-  Modernizarea în continuare a unităţilor de prelucrare a alimentelor pentru a răspunde cerinţelor UE.Mediul înconjurător-  Asigurarea introducerii integrale şi a punerii în aplicare a legislaţiei armonizate la legislaţia UE.-  Punerea în aplicare a convenţiilor internaţionale relevante şi a Protocolului de la Kyoto.-  Adoptarea şi iniţierea punerii în aplicare a strategiilor privind poluarea aerului, gestionarea deşeurilor şi protecţia naturii.-  Aplicarea integrală a strategiei naţionale de protecţie a mediului înconjurător şi a strategiei privind apa.-  Consolidarea în continuare a capacităţii administrative a instituţiilor de mediu la nivel naţional şi local.-  Punerea în aplicare a planului multianual pentru finanţarea politicii de protecţie a mediului înconjurător, inclusiv pentru investiţii.-  Terminarea lucrărilor de construire a unei instalaţii pentru tratarea şi eliminarea, în siguranţă, a deşeurilor periculoase.Politica în domeniul transporturilor-  Aplicarea în continuare a cerinţelor Memorandumului de înţelegere cu privire la dezvoltarea reţelei de transport regional de bază pentru Europa de Sud-Est, consolidarea cooperării cu Observatorul transporturilor din Europa de Sud-Est.-  Consolidarea în continuare a capacităţii administrative, inclusiv pregătirea unui proiect pentru investiţiile cu impact semnificativ şi pentru întreţinerea infrastructurii.-  Asigurarea armonizării continue a legislaţiei la acquis -ul în domeniul transporturilor, în special în ceea ce priveşte standardele tehnice şi de siguranţă (inclusiv punerea în aplicare a tahografului digital).-  Punerea în aplicare a angajamentelor asumate în cadrul celei de a doua faze de tranziţie a Acordului privind instituirea unui spaţiu aerian comun european.Energie-  Adoptarea şi punerea în aplicare a unei strategii pe termen lung pentru o politică de energie viabilă din punct de vedere al protecţiei mediului.-  Aplicarea în continuare a angajamentelor regionale şi internaţionale în acest domeniu în vederea instituirii unei pieţe regionale a energiei bazată pe concurenţă.-  Finalizarea procedurilor de închidere a reactorului nuclear de la Vinca.Societatea informaţională şi mass-media-  Iniţierea punerii în aplicare a cadrului comunitar pentru comunicaţii electronice, continuarea procesului de aliniere la acquis -ul comunitar a legislaţiei din sectorul audiovizual.Control financiar-  Elaborarea şi punerea în aplicare a principiilor privind responsabilitatea de gestiune descentralizată şi a unui sistem de audit intern funcţional şi independent, în conformitate cu standardele acceptate pe plan internaţional şi cu cele mai bune practici ale Uniunii Europene.-  Elaborarea în continuare a procedurilor şi dezvoltarea capacităţii administrative pentru a asigura protecţia eficientă a intereselor financiare ale Uniunii Europene.Statistică-  Dezvoltarea în continuare a sistemului de gestionare a calităţii; instituirea de statistici în domeniul agriculturii şi, ulterior, dezvoltarea statisticilor în toate domeniile sectoriale.Justiţie, libertate şi securitateVize, control la frontieră, azil şi migraţie-  Consolidarea în continuare a capacităţii poliţiei de frontieră şi a serviciilor vamale, îmbunătăţirea echipamentelor de la punctele de trecere a frontierei şi consolidarea cooperării cu ţările învecinate în lupta împotriva traficului de persoane.-  Furnizarea de soluţii viabile pentru integrarea persoanelor readmise.Droguri-  Aplicarea integrală a strategiei naţionale de combatere a consumului de droguri.Poliţie-  Continuarea procesului de restructurare a serviciilor poliţiei, asigurarea transparenţei şi a responsabilizării, reformarea sistemului de pregătire profesională a poliţiştilor, asigurarea cooperării şi a coordonării între agenţiile de punere în aplicare a legii.Combaterea criminalităţii organizate şi a terorismului-  Asigurarea instituirii unui sistem eficient de protecţie a martorilor, îmbunătăţirea cooperării regionale, consolidarea luptei împotriva criminalităţii economice şi financiare (inclusiv spălarea banilor şi falsificarea acestora), a fraudei şi corupţiei, facilitarea încadrării ofiţerilor de legătură, detaşaţi de statele membre ale Uniunii Europene în cadrul organismelor naţionale relevante implicate în lupta împotriva criminalităţii organizate, aplicarea Convenţiei de la Palermo privind criminalitatea organizată transfrontalieră.-  Consolidarea capacităţii Ministerului de Interne (în special a Departamentului pentru criminalitatea organizată), elaborarea procedurilor şi dezvoltarea capacităţii de a schimba informaţii între agenţii.-  ANEXA 3: PRIORITĂŢI PENTRU KOSOVO ÎN TEMEIUL REZOLUŢIEI 1244 A CONSILIULUI DE SECURITATE AL ORGANIZAŢIEI NAŢIUNILOR UNITEPriorităţi pe termen scurtPriorită ţi esenţiale-  Colaborarea constructivă cu autorităţile din Serbia în perioada următoare de negocieri pentru a găsi o soluţie viabilă la statutul Kosovo. Continuarea strânsei cooperări cu echipele de planificare care pregătesc misiunea internaţională/UE propusă pentru a putea pune în aplicare integral acordul.-  Asigurarea cooperării depline cu Tribunalul Penal Internaţional pentru fosta Iugoslavie.-  Asigurarea respectării depline a statului de drept, a drepturilor omului şi protecţia minorităţilor, adoptarea unei politici de toleranţă zero faţă de corupţie, criminalitatea organizată şi criminalitatea financiară.-  Asigurarea guvernării democratice şi a furnizării serviciilor publice întregii populaţii din Kosovo, prin instituirea unei administraţii publice profesioniste, responsabile, accesibile, reprezentative, care nu face obiectul interferenţelor politice.-  Înregistrarea de progrese în reforma autoguvernării, creşterea capacităţii administrative pentru a facilita descentralizarea, luând în considerare punctele de vedere şi interesele tuturor comunităţilor din Kosovo, adoptarea cadrului legislativ şi alocarea resurselor bugetare corespunzătoare.-  Crearea unui climat de reconciliere, toleranţă interetnică şi pluralism etnic durabil care să favorizeze repatrierea persoanelor strămutate. Asigurarea respectării, securităţii, libertăţii de circulaţie şi participării tuturor comunităţilor. Condamnarea, în mod explicit, a tuturor manifestărilor de sentimente ostile împotriva comunităţilor minoritare. Instrumentarea fermă a tuturor cazurilor de tensiuni interetnice.-  Crearea unei societăţi în care nu există nici un fel de discriminare şi promovarea integrării grupurilor dezavantajate.-  Consolidarea în continuare a drepturilor de proprietate, a cadrului juridic şi a accesibilităţii instanţelor, în vederea promovării unui mediu de afaceri favorabil.Criterii politiceDemocraţia şi statul de dreptInstituţiile provizorii de autoguvernare-  Asigurarea, pe deplin, a funcţionării eficiente a adunării şi a comitetelor sale, a guvernului şi municipalităţilor, inclusiv respectarea integrală a regulamentelor de procedură corespunzătoare, a codurilor de conduită, a drepturilor şi intereselor tuturor comunităţilor.-  Creşterea gradului de supraveghere a executivului şi gradului de responsabilitate şi transparenţă al adunării. Consolidarea capacităţii administrative proprii.-  Publicarea Monitorului Oficial la termenele prevăzute şi asigurarea deplinei corectitudini a acestuia. Consolidarea verificărilor pentru versiunile în diferitele limbi pentru a asigura că sunt identice şi asigurarea accesului publicului la Monitorul Oficial.-  Consolidarea în continuare a reprezentării minorităţilor în toate instituţiile şi în funcţia publică la nivel municipal şi central.Parlament / Alegeri-  Organizarea de alegeri libere şi corecte. Consolidarea Comisiei Electorale Centrale independente şi multietnice pentru administrarea la timp a alegerilor.-  Alocarea de spaţii de vot adecvate, asigurarea securităţii şi a altor măsuri pentru toate comunităţile în vederea exercitării dreptului de vot. Acordarea posibilităţii ca persoanele strămutate şi refugiaţii să participe la alegeri, chiar şi în cazul în care capacitatea acestora de a se întoarce în Kosovo este limitată.-  Consolidarea verificărilor privind compatibilitatea întregii legislaţii noi cu cadrul juridic al UE.Administraţia publică-  Consolidarea capacităţii de coordonare a guvernului şi definirea mai exactă a responsabilităţilor autorităţilor locale şi centrale pentru asigurarea consecvenţei în aplicarea politicii. Consolidarea eficienţei funcţiei de monitorizare a performanţei serviciului public, exercitată de guvern.-  Aplicarea riguroasă a unor proceduri transparente în materie de recrutare, transfer, evaluare, promovare, conduită şi revocare a funcţionarilor publici, inclusiv a angajaţilor din cadrul poliţiei şi sistemului judiciar, precum şi în domeniul gestionării financiare.-  Îmbunătăţirea modului de funcţionare şi consolidarea independenţei Consiliului Independent de Supraveghere şi a Comitetului pentru Numirea Înalţilor Funcţionari.-  Îmbunătăţirea calităţii şi disponibilităţii serviciilor publice de bază pentru toate comunităţile, inclusiv contribuirea la reducerea cererii de servicii furnizate de structuri paralele.-  Obţinerea de progrese în procesul de descentralizare şi adoptarea, inter alia , a legilor privind administraţia publică locală şi organizarea teritorială a municipiilor.Sistemul judiciar-  Asigurarea eficienţei, independenţei, responsabilizării şi imparţialităţii instanţelor judecătoreşti şi a procuraturilor, fără influenţă politică.-  Consolidarea Biroului Procuraturii pentru a asigura că este în măsură a respecta principiile de autonomie şi imparţialitate. Consolidarea în continuare a Biroului Special al Procuraturii. Asigurarea punerii în aplicare a unui sistem eficient de securitate pentru protecţia martorilor.-  Adoptarea legilor cu privire la organizarea judiciară şi la procedura penală, punerea acestora în aplicare. Dezvoltarea unui sistem de justiţie administrativă şi simplificarea legislaţiei relevante şi a competenţelor.-  Punerea în aplicare a sistemului automat de gestionare a dosarelor în toate instanţele şi în toate birourile procuraturii. Reducerea numărului de cazuri nerezolvate şi punerea în aplicare a hotărârilor curţii civile.-  Consolidarea instanţelor municipale şi a acţiunii poliţiei pentru a combate, preveni şi sancţiona, cu imparţialitate, ocuparea, folosirea şi construirea ilegală de imobile.-  Dezvoltarea în continuare a învăţământului juridic şi a formării profesionale juridice, în special pentru judecători, procurori şi personalul administrativ. Transformarea Institutului Judiciar într-o instituţie viabilă cu responsabilităţi în formarea judiciară.-  Dezvoltarea capacităţii guvernului, liber de orice influenţă politică, de asumare a responsabilităţilor în domeniul justiţiei şi al afacerilor interne. Punerea în aplicare a unui sistem de numire, revocare şi promovare profesională a judecătorilor şi procurorilor în conformitate cu standardele europene, fără interferenţe politice.Politica anticorupţie-  Punerea în aplicare a legii cu privire la eliminarea corupţiei şi a planului anticorupţie. Consolidarea Agenţiei Anticorupţie şi luarea de măsuri pentru a asigura, pe deplin, independenţa şi funcţionarea acesteia.-  Raţionalizarea competenţelor Agenţiei Anticorupţie, a Biroului pentru Buna Guvernanţă şi a Consiliului Anticorupţie.Drepturile omului şi protecţia minorităţilor-  Definitivarea cadrului legislativ şi consolidarea respectării mecanismelor pentru protecţia drepturilor omului şi a drepturilor minorităţilor în conformitate cu recomandările Consiliului Europei. Adoptarea şi punerea în aplicare a unei strategii generale pentru drepturile omului.-  Consolidarea cadrului juridic care reglementează libertatea de exprimare. Alocarea resurselor necesare comisiei independente pentru mass-media pentru a respecta dispoziţiile legislative. Înlăturarea ambiguităţilor juridice cu privire la insultă şi calomnie.-  Alegerea unui avocat al poporului şi adoptarea dispoziţiilor juridice care să asigure punerea în aplicare a recomandărilor avocatului poporului.-  Definirea şi adoptarea unui program guvernamental pentru a promova drepturile femeilor în Kosovo.-  Punerea în aplicare cu eficienţă a legislaţiei de prevenire şi combatere a discriminării. În special, asigurarea deplinei operativităţi a serviciilor cu responsabilităţi în materie de drepturi umane din cadrul ministerelor, asigurarea independenţei acestora şi a coordonării cu activităţile avocatului poporului. Organizarea de campanii de sensibilizare pentru a informa sectorul privat, societatea civilă şi mediile academice despre această lege. Monitorizarea modului de punere în aplicare a legii şi întocmirea de rapoarte pe această temă.-  Dezvoltarea serviciilor de proximitate şi a ajutorului pentru persoanele dependente, inclusiv în domeniul sănătăţii mintale.-  Promovarea politicilor de prevenire şi combatere a discriminării în întreaga ţară, luând în considerare toate grupurile supuse riscurilor.Drepturile minorităţilor, drepturile culturale şi protecţia minorităţilor-  Asigurarea aplicării integrale a legii privind limbile oficiale, precum şi a legii privind patrimoniul cultural, şi instituirea unui mecanism eficient de monitorizare a modului de punere în aplicare.-  Regularizarea aşezărilor informale. Identificarea unor soluţii viabile la problema locuinţelor şi la integrarea comunităţilor rome care locuiesc în condiţii de viaţă periculoase, în tabere, şi pentru grupurile de persoane strămutate care locuiesc în centre informale.-  Consolidarea structurilor administrative şi a mecanismelor de responsabilizare din Ministerul Comunităţilor şi Repatrierilor. Clarificarea separării responsabilităţilor în materie de repatriere între Ministerul Guvernanţei Locale şi Ministerul Comunităţilor şi Repatrierilor, la nivel central şi local. Dezvoltarea în continuare şi punerea în aplicare a cadrului strategic comun cu privire la comunităţi şi repatrieri, dezvoltarea mecanismelor la nivel municipal pentru a facilita integrarea viabilă a refugiaţilor şi a comunităţilor minoritare existente.-  Înlesnirea şi încurajarea repatrierii refugiaţilor şi a persoanelor strămutate din toate comunităţile şi finalizarea reabilitării proprietăţilor afectate sau distruse în timpul evenimentelor din martie 2004, inclusiv a locurilor cu importanţă istorică şi religioasă.Aspecte regionale şi obligaţii internaţionale-  Consolidarea cooperării regionale şi a relaţiilor de bună vecinătate.-  Punerea în aplicare a Acordului de Liber Schimb Central-European (CEFTA) şi participarea activă la toate iniţiativele regionale relevante, inter alia, sub auspiciile pactului de stabilitate, inclusiv la procesul de tranziţie spre un cadru de cooperare cu o dimensiune preponderent regională.Criterii economice-  Menţinerea politicilor fiscale stabile şi, în special, asigurarea că politicile sociale de prevenire şi combatere a sărăciei şi excluziunii sociale sunt compatibile cu viabilitatea pe termen lung a finanţelor publice.-  Stabilirea de obiective anuale pentru o mai bună recuperare a restanţelor la utilităţile publice, definirea şi punerea în aplicare a strategiilor de atingere a acestor obiective.-  Înregistrarea de progrese semnificative în privatizarea întreprinderilor colective, în conformitate cu programul Agenţiei fiduciare.-  Îmbunătăţirea guvernanţei, eficienţei şi viabilităţii financiare a întreprinderilor de stat. Consolidarea în continuare a independenţei operaţionale şi financiare a autorităţilor de reglementare în vederea întăririi transparenţei şi concurenţei în sectoarele respective.-  Elaborarea şi punerea în aplicare a politicilor care permit transferul de la munca nedeclarată la munca declarată, pentru a crea o piaţă a muncii oficială şi funcţională şi pentru a consolida eficienţa politicilor care reglementează piaţa muncii.Standarde europenePiaţa internăLibera circulaţie a mărfurilor-  Adoptarea cadrului legislativ orizontal pentru a crea infrastructura necesară unei bune funcţionări şi unei separări a atribuţiilor între diversele funcţii (reglementare, standardizare, acreditare, metrologie, evaluarea conformităţii şi supravegherea pieţei) necesare pentru a pune în aplicare acquis -ul cu privire la libera circulaţie a mărfurilor.Libera circulaţie a capitalurilor-  Adoptarea cerinţelor prudenţiale adecvate şi consolidarea procesului de supraveghere în sectorul financiar.Vamă şi fiscalitate-  Armonizarea în continuare a legislaţiei vamale cu acquis -ul şi continuarea eforturilor de consolidare a capacităţii administraţiei vamale de a combate corupţia, contrafacerea şi criminalitatea transfrontalieră. Consolidarea capacităţii departamentului de investigaţii criminalistice.-  Respectarea obligaţiilor legate de punerea în aplicare a măsurilor comerciale preferenţiale, în special în ceea ce priveşte originea.-  Armonizarea în continuare a legislaţiei fiscale la acquis -ul comunitar şi consolidarea capacităţii administrative a administraţiei fiscale. Consolidarea capacităţii de colectare a administraţiei fiscale şi creşterea veniturilor fiscale.-  Aderarea la principiile codului de conduită în domeniul fiscalităţii întreprinderilor, asigurând conformitatea noilor măsuri fiscale cu aceste principii.Achiziţii publice-  Adaptarea cadrului de achiziţii publice prin adoptarea legislaţiei de punere în aplicare necesară pentru a asigura compatibilitatea cu acquis -ul. Instituirea unui cadru instituţional pentru achiziţiile publice care să dispună de capacitatea administrativă şi independenţa necesare pentru a-şi îndeplini misiunea.Drepturi de proprietate intelectuală-  Asigurarea capacităţii administrative de punere în aplicare a dreptului proprietăţii intelectuale şi de asigurare a aplicării drepturilor de proprietate intelectuală.Ocuparea forţei de muncă şi politicile sociale-  Adoptarea unei strategii de ocupare a forţei de muncă, inclusiv ameliorarea culegerii datelor cu privire la aspectele legate de ocuparea forţei de muncă.-  Îmbunătăţirea informaţiilor de interes public cu privire la accesul la sistemele de securitate socială şi consolidarea capacităţii municipale în aspectele legate de asistenţa socială.-  Modificarea legislaţiei cu privire la sistemul de asigurări sociale şi de pensii.-  Revizuirea sistemului de indemnizaţii sociale pentru a garanta că nu se face discriminare între beneficiari.Educaţie şi cercetare-  Creşterea bugetului pentru educaţie, în special pentru a îmbunătăţi infrastructura şcolilor, pentru a pune capăt sistemului de predare în ture şi pentru a rezolva problema lipsei de materiale şi echipamente.-  Elaborarea de planuri de acţiune pentru a pune în aplicare strategiile pentru educaţie, cu un dialog mai frecvent şi o mai bună coordonare între toate nivelurile şi toate părţile interesate, alocarea resurselor necesare.-  Aplicarea integrală a legislaţiei privind formarea profesională şi iniţierea punerii în aplicare a legii privind cadrul naţional al calificărilor.-  Continuarea dezvoltării unui cadru naţional pentru monitorizarea şi evaluarea metodelor de predare.-  Asigurarea unei implicări mai mari în programele UE pentru învăţământul superior.Politici sectorialeIndustrie şi IMM-uri-  Punerea în aplicare a unei strategii pe termen mediu pentru a sprijini dezvoltarea IMM-urilor, inclusiv consolidarea agenţiei pentru sprijinirea IMM-urilor şi consolidarea agenţiei de promovare a investiţiilor. Continuarea punerii în aplicare a Cartei europene pentru întreprinderile mici.Agricultură şi pescuit-  Stabilirea clară a responsabilităţilor în cadrul diferitelor servicii din sectorul agricol (inclusiv administraţia veterinară şi fitosanitară) şi a relaţiilor acestora cu Ministerul Agriculturii, Pădurilor şi Dezvoltării Rurale, cu administraţiile locale şi municipale.-  Adoptarea legii cu privire la sectorul alimentar şi a normelor de punere în aplicare a acesteia, înfiinţarea unei agenţii relevante pentru a aplica legea respectivă.-  Asigurarea caracterului operaţional al sistemului de identificare a animalelor şi de înregistrare a mişcărilor acestora.-  Elaborarea unui plan pentru a moderniza unităţile agroalimentare.Mediul înconjurător-  Punerea în aplicare a legii privind analiza de impact asupra mediului adoptată de Adunare.-  Punerea în aplicare a unui plan de acţiune general pentru mediul înconjurător, în special în ceea ce priveşte aspectele de sănătate publică.-  Armonizarea în continuare la standardele europene în domeniul mediului înconjurător.-  Continuarea eforturilor pentru o mai mare sensibilizare a opiniei publice şi o mai mare participare a societăţii civile la aspectele legate de mediu.Politica în domeniul transporturilor-  Aplicarea în continuare a Memorandumului de înţelegere cu privire la dezvoltarea reţelei de transport regional de bază pentru Europa de Sud-Est, inclusiv a addendumului cu privire la crearea unui spaţiu feroviar în Europa de Sud-Est.-  Punerea în aplicare a legii privind transportul rutier şi a legii privind siguranţa rutieră. Dezvoltarea unei strategii de transport multimodal.-  Continuarea îmbunătăţirii gestionării activelor pe baza unor date pertinente pentru operaţiunile de întreţinere şi reabilitare a infrastructurilor de transport. Asigurarea compatibilităţii cu normele UE a cadrului legislativ pentru concesionări şi luarea de măsuri pentru a atrage investitorii, inclusiv prin parteneriate public-privat, pentru cofinanţarea lucrărilor de infrastructură de amploare şi de importanţă strategică.-  Asigurarea că dezvoltarea sectorului feroviar este compatibilă cu strategia de dezvoltare economică.-  Asigurarea că aeroportul de la Pristina funcţionează la un nivel corespunzător de securitate şi dispune de un sistem de administrare solid şi fiabil.-  Revizuirea şi ameliorarea sistemului de acordare a permiselor de conducere şi de efectuare a inspecţiilor tehnice periodice pentru vehicule.Energie-  Asigurarea viabilităţii şi durabilităţii societăţii de electricitate, în special prin creşterea substanţială a nivelului de încasare a veniturilor şi promovarea bunei guvernanţe.-  Aplicarea în continuare a angajamentelor asumate în cadrul Tratatului privind instituirea unei Comunităţi a Energiei. Pregătirea în continuare a proiectului „Kosovo C” pentru producerea şi furnizarea de energie electrică cu respectarea deplină a acquis -ului, astfel cum se prevede în Tratatul privind instituirea unei Comunităţi a Energiei.Societatea informaţională şi mass-media-  Adoptarea şi începerea punerii în aplicare a politicii cu privire la reţelele de comunicaţii electronice şi a serviciilor care au ca scop asigurarea deplinei liberalizări şi crearea unui mediu stabil, deschis şi concurenţial pentru a atrage investiţiile străine şi a îmbunătăţi calitatea serviciului.-  Consolidarea capacităţii administrative a autorităţii de reglementare. Întărirea poziţiei autorităţii şi asigurarea independenţei operaţionale şi financiare a acesteia.-  Asigurarea finanţării stabile şi viabile a Serviciului Public de Radiodifuziune, RTK, a Comisei Independente pentru Mass-Media şi a fondului mass-media.Control financiar-  Continuarea eforturilor de punere în aplicare a strategiei de control financiar public intern şi a legislaţiei aferente ca bază pentru îndeplinirea priorităţilor pe termen mediu în acest domeniu.Statistică-  Consolidarea capacităţii administrative a Biroului de Statistică şi ameliorarea independenţei sale operaţionale şi financiare. Garantarea fiabilităţii statisticilor, inclusiv a faptului că respondenţii la sondaje oferă Biroului de Statistică date de calitate, în timp util, fără a solicita plată.-  Dezvoltarea în continuare a statisticilor în domeniul economic şi accelerarea elaborării de statistici sociale.Justiţie, libertate şi securitateVize, control la frontieră, azil şi migraţie-  Ameliorarea eficienţei controlului fluxului de persoane la frontiere/graniţe şi consolidarea eficienţei şi transparenţei serviciului poliţiei de frontieră.-  Întărirea cooperării între agenţiile de gestionare a frontierelor şi cu ţările învecinate.-  Construirea de adăposturi şi centre de primire pentru solicitanţii de azil.-  Adoptarea unei legi privind migraţia în conformitate cu standardele europene. Întocmirea unei strategii şi a unui plan de acţiune cu privire la migraţie, care abordează în special aspectele legate de readmisie şi reintegrarea persoanelor repatriate.Spălarea banilor-  Consolidarea capacităţii unităţii de analiză a informaţiilor financiare din cadrul direcţiei de combatere a criminalităţii organizate a Serviciului Poliţiei din Kosovo. Formarea de judecători şi procurori specializaţi. Raţionalizarea competenţelor în domeniul spălării banilor din cadrul diferitelor instituţii implicate.Droguri-  Elaborarea unei strategii de prevenire a consumului de droguri şi a unui plan de acţiune relevant pentru aplicarea acesteia. Consolidarea în continuare a capacităţii locale a serviciului antidrog.Poliţie-  Adoptarea legii poliţiei.-  Îmbunătăţirea eficienţei în anchetarea infracţiunilor. Adoptarea şi punerea în aplicare a legislaţiei cu privire la înfiinţarea Serviciului de Poliţie din Kosovo şi consolidarea capacităţilor de anchetă şi de control intern ale acestuia. Învestirea cu puteri mai mari.-  Adoptarea unei strategii pentru reducerea infracţionalităţii şi aplicarea acestei strategii. Elaborarea unei strategii de colectare a armelor, finalizarea şi punerea în aplicare a legislaţiei referitoare la armele de calibru mic.-  Instituirea unei strategii de combatere a criminalităţii organizate şi a terorismului.-  Definitivarea cadrului legislativ de combatere a criminalităţii organizate.-  Consolidarea în continuare a capacităţii locale a direcţiei de combatere a criminalităţii organizate din cadrul Serviciului de Poliţie al Kosovo. Punerea în aplicare a unui plan de acţiune pentru combaterea traficului de persoane.Protecţia datelor cu caracter personal-  Elaborarea unei legislaţii detaliate cu privire la protecţia datelor cu caracter personal în conformitate cu acquis -ul, în special cu directiva (95/46/CE) privind protecţia datelor cu caracter personal şi aplicarea acesteia. Înfiinţarea unei autorităţi independente de supraveghere în materie de protecţie a datelor cu caracter personal, învestită cu competenţe suficiente, care să dispună de resursele financiare şi umane adecvate.Priorităţi pe termen mediuCriterii politiceDemocraţia şi statul de dreptAdministraţia publică-  Continuarea reformei durabile a administraţiei publice, cu respectarea constrângerilor bugetare. Îmbunătăţirea capacităţii administraţiilor locale de a furniza servicii circumscripţiilor lor, în mod echitabil şi eficient.Sistemul judiciar-  Definirea şi consolidarea unui corpus de legi complet care să respecte drepturile şi interesele tuturor comunităţilor, fundamentat pe toate sursele juridice aplicabile în prezent în Kosovo.-  Consolidarea capacităţii administrative, a coordonării şi a eficienţei sistemului judiciar şi a tuturor agenţiilor de aplicare a legii. Asigurarea viabilităţii unui sistem general de asistenţă juridică. Dezvoltarea unui mecanism alternativ de soluţionare a litigiilor.-  Îmbunătăţirea sistemului penitenciar, acordând o atenţie deosebită securităţii, controlului, gestionării, formării profesionale şi programelor de reinserţie, precum şi condiţiilor din închisori.Politica anticorupţie-  Elaborarea de planuri de acţiune sectoriale de combatere a corupţiei şi o mai mare sensibilizare cu privire la problema corupţiei în cadrul administraţiei publice.-  Obţinerea de rezultate în lupta împotriva corupţiei.Drepturile omului şi protecţia minorităţilor-  Asigurarea existenţei viabile a comunităţilor minoritare şi a participării acestora în cadrul societăţii, fără discriminare, adoptarea de măsuri concrete pentru a garanta siguranţa acestora, libertatea de mişcare, precum şi furnizarea, în condiţii echitabile, a serviciilor publice şi a accesului la serviciile publice.-  Punerea în aplicare a legii privind egalitatea dintre femei şi bărbaţi. Asigurarea integrării prevederilor cu privire la drepturile femeilor în ansamblul politicilor şi legislaţiei existente.-  Elaborarea unei politici integrate de conservare a patrimoniului cultural. Participarea activă în acţiunea de creştere a nivelului de sensibilizare a opiniei publice cu privire la patrimoniul cultural şi protejarea acestuia.-  Asigurarea că Agenţia de Cadastru şi birourile municipale de cadastru oferă accesul, în condiţii de transparenţă şi nediscriminare, la registrele complete de proprietăţi şi dispun de mecanisme de responsabilitate funcţionale.Aspecte regionale şi obligaţii internaţionale-  Consolidarea în continuare a cooperării regionale şi internaţionale, în special în domeniul aplicării legii, inclusiv prin transferul suspecţilor şi a persoanelor condamnate şi prin asistenţă juridică reciprocă.Criterii economice-  Consolidarea în continuare a drepturilor de proprietate, a statului de drept şi a accesibilităţii instanţelor, în vederea promovării unui mediu de afaceri favorabil.-  Dezvoltarea unei strategii pentru privatizare şi restructurare, dacă este necesar, a întreprinderilor publice, în vederea consolidării guvernanţei corporatiste şi a performanţei acestor întreprinderi şi pentru reducerea subvenţiilor acordate sectorului întreprinderilor.-  Definirea şi punerea în aplicare a unor politici active pentru piaţa muncii, în strânsă colaborare cu mediul de afaceri local, în vederea consolidării procesului de adecvare pe pieţele muncii şi creşterii ponderii forţei de muncă calificate în totalul forţei de muncă.-  Punerea în aplicare a politicilor corespunzătoare pentru creşterea cantităţii şi calităţii învăţământului la toate nivelurile.-  Consolidarea capacităţii de export.Standarde europenePiaţa internăLibera circulaţie a mărfurilor-  Continuarea procesului de armonizare cu directivele „abordarea nouă”, „abordarea globală” şi „abordarea veche”.-  Adoptarea standardelor europene restante.-  Instituirea unei structuri de supraveghere a pieţei.Vamă şi fiscalitate-  Continuarea procesului de armonizare a legislaţiei fiscale şi vamale la acquis -ul comunitar. Creşterea în continuare a capacităţii administrative a serviciilor fiscale şi vamale de punere în aplicare a legii şi de combatere a corupţiei, criminalităţii transfrontaliere şi evaziunii fiscale.Achiziţii publice-  Asigurarea aplicării eficiente a normelor privind achiziţiile publice de către autorităţile contractante şi entităţi la toate nivelurile, inclusiv prin crearea unor instrumente operaţionale, furnizarea formării profesionale şi consolidarea capacităţii administrative.Dreptul proprietăţii intelectuale-  Consolidarea în continuare a punerii în aplicare a drepturilor de proprietate intelectuală, industrială şi comercială, în conformitate cu strategia pe termen mediu.Ocuparea forţei de muncă-  Consolidarea capacităţii administrative a inspectoratelor de muncă.Educaţie şi cercetare-  Consolidarea mecanismelor pentru asigurarea calităţii în sectorul educaţiei.-  Continuarea eforturilor de corelare a învăţământului profesional, a formării profesionale şi a sectorului învăţământului superior cu nevoile pieţei muncii şi nevoile economiei.-  Promovarea cooperării regionale în domeniul învăţământului superior.-  Iniţierea procesului de dezvoltare a unei politici care să favorizeze cercetarea.Politici sectorialeAgricultură şi pescuit-  Elaborarea unei politici şi instituirea unui cadru de reglementare pentru a sprijini reforma terenurilor viabile. Susţinerea protecţiei terenurilor agricole împotriva dezvoltării urbane neplanificate.-  Evaluarea conformităţii unităţilor agroalimentare cu cerinţele UE şi pregătirea unui program pentru modernizarea acestor unităţi.-  Demararea acţiunilor în vederea unui control eficient al producţiei interne de specii vegetale, în special pentru produsele care trebuie să întrunească condiţii specifice pentru UE.-  Elaborarea unei structuri fiabile de gestionare forestieră, în special combaterea exploatării ilegale a pădurilor şi lupta împotriva incendiilor de pădure.Mediul înconjurător-  Adoptarea de măsuri în vederea consolidării cadrului pentru amenajarea teritoriului.-  Consolidarea capacităţii instituţionale a Ministerului Mediului şi Amenajării Teritoriului, îmbunătăţirea coordonării între organele administrative cu responsabilităţi în materie de mediu.-  Includerea în politicile sectoriale a aspectelor legate de mediu, în special în domeniul energiei şi transporturilor.Politica în domeniul transporturilor-  Adoptarea de măsuri pentru a îmbunătăţi siguranţa rutieră.-  Planificarea şi efectuarea operaţiunilor de întreţinere şi reabilitare a infrastructurilor de transport, inclusiv construirea de noi infrastructuri, recurgând la parteneriate public-privat, dacă este necesar.-  Dezvoltarea şi punerea în aplicare a unei strategii multimodale.Energie-  Dezvoltarea cadrului legislativ şi de reglementare pentru a promova parteneriatele public-privat şi investiţiile mixte în sectorul energetic conform concluziilor studiului cu privire la stimularea investiţiilor.-  Îmbunătăţirea, în continuare, a performanţei societăţii de electricitate şi integrarea acesteia pe piaţa regională a electricităţii.Societatea informaţională şi mass-media-  Alinierea la cadrul de reglementare şi punerea în aplicare a legislaţiei privind reţelele şi serviciile de comunicaţii electronice pentru a crea un mediu mai deschis şi mai competitiv, consolidarea poziţiei şi a independenţei funcţionale şi financiare a autorităţii de reglementare a telecomunicaţiilor.Control financiar-  Sub coordonarea Ministerului de Finanţe, dezvoltarea şi punerea în aplicare a principiilor privind descentralizarea responsabilităţii de gestionare şi auditul intern independent din punct de vedere funcţional, în conformitate cu standardele internaţionale şi cele mai bune practici UE, prin intermediul unei legislaţii consecvente şi a unei capacităţi administrative adecvate.-  Consolidarea capacităţii operaţionale, precum şi a independenţei financiare şi funcţionale a Instituţiei Superioare de Audit. Respectarea şi punerea în aplicare a recomandărilor acestei instituţii.Statistică-  Creşterea gradului de cooperare şi coordonare în cadrul sistemului statistic al Kosovo, dezvoltarea unui sistem de gestionare a calităţii, fundamentarea şi standardizarea procedurilor de elaborare şi difuzare a statisticilor.Justiţie, libertate şi securitateVize, control la frontieră, azil şi migraţie-  Consolidarea în continuare a capacităţii directoratului însărcinat cu gestionarea frontierelor, azilului şi migraţiei din cadrul Ministerului de Interne. Consolidarea în continuare a capacităţii operaţionale a serviciului poliţiei de frontieră din cadrul Serviciului de Poliţie din Kosovo.Combaterea criminalităţii organizate şi a terorismului-  Punerea în aplicare şi actualizarea strategiei de combatere a criminalităţii organizate şi a terorismului.-  Consolidarea capacităţilor locale de anchetare a activităţilor legate de criminalitatea organizată.-  Consolidarea capacităţilor judiciare de urmărire şi instrumentare a cazurilor legate de criminalitatea organizată şi financiară.Droguri-  Asigurarea cooperării între agenţii şi a cooperării internaţionale, pentru a îmbunătăţi semnificativ rezultatele în lupta împotriva traficului de droguri.Protecţia datelor cu caracter personal-  Punerea în aplicare a legislaţiei cu privire la protecţia datelor cu caracter personal în conformitate cu acquis -ul şi asigurarea monitorizării şi a punerii în aplicare eficiente.[1] JO L Decizia nr. 49/2007 a Consiliului privind principiile, priorităţile şi condiţiile cuprinse în Parteneriatul european cu Muntenegru (JO L 20, 27.1.2007, p. 16).[2] JO L 86, 24.3.2004, p. 1. Regulament, astfel cum a fost modificat ultima dată prin Regulamentul (CE) nr. 269/2006 (JO L 47, 17.2.2006, p. 7).[3] Decizia 2006/56/CE a Consiliului din 30 ianuarie 2006 privind principiile, priorităţile şi condiţiile cuprinse în Parteneriatul european cu Serbia şi Muntenegru, inclusiv Kosovo, în conformitate cu statutul definit prin Rezoluţia 1244 a Consiliului de Securitate al Organizaţiei Naţiunilor Unite din 10 iunie 1999 şi de abrogare a Deciziei 2004/520/CE (JO L 35, 7.2.2006, p. 32).[4] JO L 210, 31.7.2006, p. 82.[5] JO L 306, 7.12.2000, p. 1. Regulament, astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).